BVB Scăderi pe linie pentru indici
* Acțiunile Banca Transilvania - pe prima treaptă în topul rulajului 
Indicii Bursei de Valori București (BVB) au avut scăderi pe linie, în ședința de tranzacționare de ieri, într-o zi cu deprecieri ale piețelor europene. Indicele BET, al celor mai lichide douăzeci de titluri ale pieței noastre, a coborât cu 0,55%, la 17.156 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,89%, până la 3.190 de puncte.